Norges delegasjon til Europarådet

Norges delegasjon til Europarådet i Strasbourg er en norsk utenriksstasjon, som ivaretar Norges interesser overfor Europarådet. Delegasjonen ledes av en ambassadør.

Europarådet ble opprettet i 1949 og lenge ble Norges diplomatiske representasjon ivaretatt fra ambassadene i Paris og Brussel, eller direkte fra Utenriksdepartementet i Oslo.Kirsten Ohm: «"Ambassadør. Kvinne blant menn"», i Ingegerd Galtung og Alf R. Bjercke (red.): Fra diplomatiets verden, Oslo: Atheneum, 1983, s. 135. Fast norsk representasjon gjennom en egen utenriksstasjon ble etablert i 1975. Den første stasjonssjef var Kirsten Ohm, som med posteringen i Strasbourg var den første norske kvinne som fikk rang av ambassadør.

Norges faste representant ved Europarådet per februar 2011 var ambassadør Petter F. Wille.

Referanser

Eksterne lenker
 Norges delegasjon til Europarådet i Strasbourg

Kategori:Norske utenriksstasjoner
Kategori:Europarådet